Guide til blanding af medicin til COVID-STEROID

To personer skal forestå blanding af forsøgsmedicin.

Medicin-log medbringes til medicinrummet.

Før man blander skal begge tjekke allokering til placebo/aktiv medicin

Som nødløsning accepteres dobbeltkontrol via videochat, men signatur skal indhentes snarest herefter.

# Steroid infusion 100ml (KONTINUERLIG):

**Materialeliste:**  
*2x Solu-cortef ampul 100mg   
2x 2ml sprøjter  
2x Kanyler (lyserød)  
100ml natriumklorid 9mg/L  
Alkoholswabs*

1. ***Sprit og tag handsker på***
2. Notér ID, dato, allokering og Batch nummer på medicinlog (én for hver patient)
3. Tag 2 ampuller med Solu-cortef (100mg) svarende til 200mg i alt.
4. Tryk det gule låg ned for at aktivere blandingen af medicin.
5. Omryst ampul i 20 sek. og lad blandingen hvile i 3 minutter.
6. Fjern det lille gule låg fra ampullen med Solu-cortef, så membranen er blotlagt.
7. Afsprit membran
8. Sæt sprøjte og kanyle sammen og træk stempel tilbage svarende til de 2 ml.
9. Fjern beskyttelse fra kanylen og stik den i ampullen (OBS pas på du ikke stikker dig selv)
10. Træk stempel tilbage svarende til 2 ml
11. Sæt ampul med sprøjten siddende i på bordet
12. Gentag skridt 5 til 9 med den anden sprøjte så du har 2 sprøjter med 2 ml i hver sprøjte
13. **Kontrollant dobbelt-tjekker medicinblanding samt allokering og signerer medicinlog**
14. Tag beholder med 100 ml isotonisk natriumklorid (9mg/ml)
15. Afsprit den ene membran på beholderen med 100ml natriumklorid
16. Penetrér membran med kanyle og indsprøjt de i alt 4 ml fra begge 2 ml Solu-cortef blandinger i kanylen, der sidder i beholderen med natriumklorid.
17. Fjern og smid kanyle ud i korrekt gul spand.
18. **Sæt korrekt klistermærke på blandingen til den korrekte patient.**
19. **Signer medicinlog.**

# Placebo infusion kontinuerlig:

**Materialeliste:***Én 10ml eller 20 ml ampul med natriumklorid 9mg/ml  
Én 10 ml sprøjte   
Én kanyle (lyserød)  
100ml natriumklorid 9mg/ml  
Alkoholswabs*

1. ***Sprit og tag handsker på***
2. Notér ID, dato og allokering på medicinlog (én for hver patient)
3. Find 10 ml sprøjte og 20 ml natriumklorid 9 mg/ml frem
4. Træk 4 ml natriumklorid op
5. **Kontrollant dobbelt-tjekker medicinblanding samt allokering og signerer medicinlog**
6. Tag beholder med 100 ml isotonisk natriumklorid (9 mg/ml)
7. Afsprit den ene membran på beholderen med 100 ml natriumklorid
8. Penetrer membran med kanyle og sprøjt 4 ml natriumklorid i beholderen med 100 ml natriumklorid.
9. Fjern og smid kanyle korrekt ud i gul spand.
10. **Signer medicinlog.**
11. **Sæt korrekt klistermærke på blandingen til den korrekte patient.**

# Steroid injektion (BOLUS):

**Materialeliste:**   
*4x 10ml sprøjter  
2x Solu-cortef ampuller a 100mg  
2x Lyserøde kanyler  
4x 10 ml natriumklorid (alternativt større beholder af natriumklorid) eller 2x 20 ml  
4x Propper til sprøjter  
Alkoholswabs*

1. ***Sprit og tag handsker på***
2. Notér ID, dato og allokering på medicinlog (én for hver patient)
3. Tag 2 ampuller med Solu-cortef (100mg) svarende til 200 mg i alt.
4. Tryk det gule låg ned for at aktivere blandingen af medicin.
5. Omryst i 20 sek. og lad blandingerne hvile i 3 minutter
6. Fjern det lille gule låg fra ampullen med Solu-cortef, så membranen er blotlagt.
7. Tør membranen af med en spritswap
8. Tag en 2 ml sprøjte og lyserød kanyle og sæt dem sammen
9. Træk stempel tilbage svarende til det du skal trække op svarende til 2 ml
10. Fjern beskyttelse fra kanylen og stik den i ampullen (OBS pas på ikke at stikke dig selv)
11. Træk 2 ml Solu-cortef op i hver af de to 2ml sprøjter og sæt de tomme ampuller med nål i på bordet.
12. **Kontrollant dobbelt-tjekker medicin blanding samt allokering og signerer medicinlog**
13. Træk 9 ml Natrium klorid op i hver af de 4 x 10 ml sprøjter –Træk stemplet tilbage til under de 10 ml
14. Sprøjt præcis 1 ml Solu-cortef ned i én 10ml sprøjte indeholdende 9ml natriumklorid.
15. Tryk luften ud og dernæst sæt prop på den netop færdigblandede sprøjte
16. Gør dette for alle 4 x 10ml sprøjter.
17. Fjern og smid kanyle ud korrekt ud i gul spand.
18. **Signer medicinlog.**
19. **Sæt korrekt klistermærke på blandingen til den korrekte patient.**
20. **Noter med rød tusch tidspunkt for planlagt administration.**
21. Du har nu 4 sprøjter af 10ml indeholdende 50 mg (1 ml) Solu-cortef, som alle puttes i en pose til patienten.

Placebo injektion:

**Materialeliste:**  
*4x10 ml sprøjter  
2x20 ml Natrium Klorid 9mg/ml  
4xPropper til sprøjter*

1. ***Sprit og tag handsker på***
2. Notér ID, dato og allokering på medicinlog (én for hver patient)
3. Tag 2x20ml natriumklorid 9mg/ml frem og fjern låget.
4. **Kontrollant dobbelttjekker medicin blanding samt allokering og signerer medicinlog**
5. Tag de 4 sprøjter og træk 10ml natriumklorid 9mg/ml op i dem hver.
6. Husk at sætte hætte på.
7. **Signer medicinloggen.**
8. **Sæt korrekt klistermærke på blanding til den korrekte patient.**
9. **Noter med rød tusch tidspunkt for planlagt administration.**
10. Du har nu 4 sprøjter af 10ml indeholdende isoton natriumklorid, som alle puttes i en pose til patienten.